8.9.2023
MT
Il-Ġurnal Uffiċjali tal-Unjoni Ewropea
L 222/457
L-implimentazzjoni ta’ funzjonijiet nazzjonali jew fakultattivi maġenb il-binarji għandha tkun teknikament kompatibbli u ma għandhiex tipprevjeni l-użu ta’ dik l-infrastruttura minn ferrovija li tikkonforma biss mar-rekwiżiti obbligatorji tassistema tal-Klassi A abbord, ħlief kif meħtieġ għall-funzjonijiet fakultattivi abbord li ġejjin fil-punti 7.2.9.1 u 7.2.9.3.
L-implimentazzjoni maġenb il-binarji ta’ waħda minn dawn il-funzjonijiet fakultattivi li twassal għal rekwiżit obbligatorju ġdid abbord fuq linji speċifiċi għandha tiġi nnotifikata mill-anqas 5 snin qabel ma l-funzjoni tkun tista’ ssir rekwiżit obbligatorju abbord.
In-notifika ta’ rekwiżit obbligatorju ġdid abbord għandha ssir fl-RINF u dawn il-bidliet fl-RINF għandhom jiġu elenkati fid-Dikjarazzjoni tan-Network f’konformità mal-Artikolu 27 tad-Direttiva 2012/34/UE talParlament Ewropew u tal-Kunsill (30).
Perjodu ta’ notifika iqsar minn 5 snin huwa permess biss jekk dan jiġi miftiehem bejn l-IM u l-RU li jħaddmu servizzi jew li għandhom l-intenzjoni li jħaddmu servizzi (fiż-żmien tal-istabbiliment tal-ftehim) fuq dawn il-linji.
Dan il-ftehim dwar it-tqassir tal-perjodu ta’ notifika għandu jiġi nnotifikat lill-Kummissjoni Ewropea.
Subsistema abbord li tinkorpora KER STM tista’ tagħmel neċessarja l-implimentazzjoni tal-interfaċċa K.
7.2.9.1.
ETCS
(1)
Applikazzjoni tal-Livell 2 tal-ETCS ta’ Maġenb il-Binarji mingħajr detezzjoni jew b’detezzjoni mnaqqsa talferroviji (li qabel kien il-livell 3 tal-ETCS) tiddependi fuq informazzjoni abbord sabiex tiġi ddeterminata l-okkupazzjoni tal-binarji u tirrikjedi li l-vettura tkun tista’ tissodisfa r-rekwiżiti għall-informazzjoni dwar it-tul konfermat tal-kompożizzjoni tal-ferrovija kif speċifikat fl-Appendiċi A, it-Tabella A 2, l-indiċi 27.
(2)
Applikazzjoni tal-Livell 1 tal-ETCS ta’ maġenb il-binarji b’infill tirrikjedi li abbord ikun mgħammar bittrażmissjoni korrispondenti tad-data tal-infill (Euroloop jew radju) jekk il-veloċità tar-rilaxx tkun issettjata fuq żero għal raġunijiet ta’ sikurezza (eż. il-protezzjoni ta’ punti ta’ perikolu).
(3)
Meta l-ETCS tkun teħtieġ trażmissjoni tad-data bir-radju, tkun meħtieġa l-parti tal-komunikazzjoni tad-data bir-radju kif speċifikat f’din it-TSI.
(4)
Meta l-ETCS ta’ maġenb il-binarji tkun teħtieġ verżjoni speċifika tas-sistema tal-ETCS, it-tagħmir abbord għandu jkun mgħammar skont ir-rekwiżiti ta’ implimentazzjoni elenkati f’7.4.2.4.2.
7.2.9.2.
AT O
(1)
ATO ta’ Maġenb il-Binarji: l-implimentazzjoni tal-ATO ta’ maġenb il-binarji hija funzjoni fakultattiva għallinteroperabbiltà li teknikament ma timpedixxix l-użu ta’ dik l-infrastruttura minn ferrovija li ma tkunx mgħammra b’ATO abbord.
Fejn il-funzjonalità tal-ATO GoA1/2 tiġi implimentata fuq l-ETCS ta’ maġenb il-binarji, għandhom jiġu applikati l-ispeċifikazzjonijiet tal-ATO fl-Appendiċi A ta’ din it-TSI.
Nota: Fejn il-funzjonalità tal-ATO GoA1/2 tiġi implimentata fuq il-Klassi B ta’ maġenb il-binarji, għandhom jiġu applikati l-ispeċifikazzjonijiet tal-ATO ta’ maġenb il-binarji fl-Appendiċi A ta’ din it-TSI sabiex tiġi ffaċilitata l-migrazzjoni futura lejn l-ATO fuq il-linji li għandhom jiġu mgħammra bl-ETCS.
(2)
ATO abbord: l-immuntar ta’ ATO f’Subsistema ta’ CCS abbord huwa obbligatorju (31) meta tiġi implimentata l-ETCS għall-ewwel darba fil-vettura u l-vettura tkun maħsuba wkoll sabiex tintuża fuq linja li tinkludi millanqas sezzjoni waħda mgħammra b’ATO meta l-IM ikun innotifika fl-RINF is-servizzi li jeħtieġu implimentazzjoni obbligatorja tal-ATO abbord.
(30) Id-Direttiva 2012/34/UE tal-Parlament Ewropew u tal-Kunsill tal-21 ta’ Novembru 2012 li tistabbilixxi żona ferrovjarja unika Ewropea (riformulazzjoni) (ĠU L 343, 14.12.2012, p. 32).
(31) Ir-rekwiżit obbligatorju ta’ implimentazzjoni tal-ATO abbord ma huwiex marbut mal-kompatibbiltà teknika, madankollu huwa marbut mal-ħtieġa regolatorja li l-ebda mekkaniżmu ta’ inċentiv speċifiku għall-implimentazzjoni abbord tal-ATO ma għandu jiġi żviluppat mill-Istati Membri jew mill-Maniġer tal-Infrastruttura għall-vetturi li jimplimentaw l-ETCS għall-ewwel darba.